[{"text_idx": "#000001", "text": "Kohv on u\u0308ks maailma populaarsemaid jooke. Seega on arusaadav, miks leidub rohkelt nii tuliseid poolehoidjaid kui kirglikke vastaseid."}, {"text_idx": "#000002", "text": "Selles artiklis vaatamegi, millised on need kasutegurid ja puudused, mida ka mitmed teadusuuringud on kohvi joomisega seostanud. On oluline ma\u0308rkida, et siinkohal peame silmas nii o\u0308elda musta kohvi. Ehk siis, kui sa armastad ergutavat tassita\u0308it rohke koore ja suhkruga, muutub koos lisatavate koostisosadega ka selle toiteaineline va\u0308a\u0308rtus ning keemiline koostis."}, {"text_idx": "#000003", "text": "Kohviuba sisaldab ku\u0308lluslikult antioksu\u0308dante. Neist tugevaim on klorogeenhape. Sellele on omistatud mitmeid positiivseid omadusi. Olgu siinkohal va\u0308lja toodud na\u0308itena rasvade ainevahetuse ja insuliini su\u0308nteesi soodustamine. Lisaks paljud muud tegurid, mida ka allpool lugeda saab."}, {"text_idx": "#000004", "text": "Pane ta\u0308hele! Selleks, et antioksu\u0308dandid saaksid oma to\u0308o\u0308d teha, a\u0308ra lisa kohvile koort ega piima."}, {"text_idx": "#000005", "text": "Mitmed suured teadusuuringud on leidnud, et tassike kohvi annab hea kaitse II tu\u0308u\u0308pi diabeeti haigestumise vastu. On isegi o\u0308eldud, et mida rohkem kohvi jood, seda va\u0308iksem on suhkruto\u0303ppe haigestumise to\u0303ena\u0308osus. Kusjuures positiivne mo\u0303ju on u\u0308htviisi hea nii kofeiiniga kui kofeiinivaba kohvi joomisel."}, {"text_idx": "#000006", "text": "Kohvi mo\u0303ju sapi- ja neerukividele"}, {"text_idx": "#000007", "text": "On leitud teaduslikke to\u0303endeid, et kohvil on positiivne mo\u0303ju nii sapikivide kui neerukivide tekkest hoidumisele. Viimaste puhul ma\u0308ngib siin ta\u0308htsat rolli asjaolu, et kohvi suurendab uriini kogust. See aga takistab ko\u0303ige levinuma neerukivide komponendi (kaltsiumoksalaadi) kristalliseerumist."}, {"text_idx": "#000008", "text": "Tarbides igapa\u0308evaselt 2-3 tassi kohvi vo\u0303ib mo\u0303nede uuringute andmetel va\u0308heneda maksatsirroosi haigestumise to\u0303ena\u0308osus koguni 66%!"}, {"text_idx": "#000009", "text": "Kohvi ja Parkinsoni to\u0303ve vahelisi seoseid on uuritud palju. Seeto\u0303ttu vo\u0303ib u\u0308sna julgelt va\u0308ita, et regulaarne kohvijoomine (keskmiselt kolm tassi pa\u0308evas) va\u0308hendab Parkinsoni to\u0303ppe ja\u0308a\u0308mise riski."}, {"text_idx": "#000010", "text": "Ka siin on u\u0308sna kaalukaid to\u0303endusmaterjale, et igapa\u0308evaselt kohvi juues, vo\u0303id aidata sellega va\u0308hendada Alzheimerisse haigestumise to\u0303ena\u0308osust. Siinkohal on leitud isegi, et positiivsem efekt on, kui jood pa\u0308evas rohkem, kui u\u0308he tassi."}, {"text_idx": "#000011", "text": "Uuringud on leidnud, et korrapa\u0308rane kohvijoomine mo\u0303jub positiivselt hoidumaks depressioonist. Positiivne toime leitakse olevat seeto\u0303ttu, et kohvis sisalduvad happed vo\u0303ivad va\u0308hendada depressiooni ka\u0308es vaevlevate inimeste ajus na\u0308rvirakkude u\u0308mber olevat po\u0303letikku."}, {"text_idx": "#000012", "text": "Samuti annavad ka kohvis olevad antioksu\u0308dandid oma osa o\u0303nnetundele tekitades selle joojas naturaalse eufooriatunde."}, {"text_idx": "#000013", "text": "Mo\u0303ned teadlased on julgenud lausa va\u0308ita, et kohvi joomine va\u0308hendab isegi suitsiidiriski."}, {"text_idx": "#000014", "text": "Lisaks eelpool mainitutele on leitud ka, et regulaarne kohvijoomine vo\u0303ib anda positiivse to\u0303uke hoidumaks, vo\u0303i va\u0308hendamaks su\u0308mptomeid, sellistel haigustel nagu maksatsirroos, astma ja neerupuudulikkus."}, {"text_idx": "#000015", "text": "On leitud, et kohv soodustab rasvade lo\u0303hustumist. Just seeto\u0303ttu leidub kofeiini ka paljudes tselluliidivastastes ja kaalulangetamise preparaatides. Kuid siin tuleb silmas pidada sellel, kuidas sa kohvi tarbid. Rohke suhkur ja kohvikoor on kindlasti kaalulangusele vastupidiselt toimivad tegurid."}, {"text_idx": "#000016", "text": "Kohvis sisalduv kofeiin on teada tuntud stimulant. Kofeiin justkui lu\u0308litab va\u0308lja va\u0308simustunnet po\u0303hjustava hormooni adenosiini. Seega soodustab kohvi joomine a\u0308rkvelolekut, ta\u0308helepanuvo\u0303imet ja erksust."}, {"text_idx": "#000018", "text": "Soovides aga so\u0303ltuvust va\u0308hendada, tuleb arvestada, et ja\u0308rsult joodava kohvi hulka va\u0308hendades vo\u0303ib tekkida uimasus, a\u0308revus ja peavalu."}, {"text_idx": "#000019", "text": "Kuna kohv on erguti, on suurel osal inimestel soovitav hoida pikem vahe magama mineku ja kohvi joomise vahel. Vastasel korral vo\u0303ib olla raskendatud uinumine ja katkendlik uni."}, {"text_idx": "#000020", "text": "Samas leidub ku\u0308llaldaselt neid inimesi, kes vo\u0303ivad ka kohe peale tassikest kohvi kiiresti uinuda."}, {"text_idx": "#000021", "text": "Suuremates kogustes kohvi tarbimine vo\u0303ib to\u0303sta nii u\u0308ld- kui ka LDL kolesterooli taset. Kuid selle po\u0303hjustajaks ei ole kofeiin, vaid selles esinevad u\u0308hendid kofestool ja kohveool. Samas kohvi filtreerimisega need ained eemaldatakse, misto\u0303ttu filtrikohvi joomine kolesterooli to\u0303usule toimet ei avalda."}, {"text_idx": "#000022", "text": "\u200bKohv ja luude ho\u0303renemine ehk osteoporoos"}, {"text_idx": "#000023", "text": "Tarvitades mitmeid tasse kohvi pa\u0308evas vo\u0303ib tagaja\u0308rjeks olla kaltsiumi liigne eritumine uriiniga. Tulemused on leitud eelko\u0303ige kaltsiumivaeguses naistel ja neil, kes tarvitavad kohvi pa\u0308evas rohkem kui 600ml."}, {"text_idx": "#000024", "text": "Ei oleku\u0308ll po\u0303hja panevaid tulemusi, kuid arvatakse, et kohvijoojad on altimad hu\u0308pertensioonile. Eriti just need inimesed, kellel on selleks geneetiline soodumus."}, {"text_idx": "#000025", "text": "Kohvil on leitud negatiivne mo\u0303ju veresoonte toonusele ja funktsioonile."}, {"text_idx": "#000026", "text": "Kohv vo\u0303ib a\u0308rritada so\u0308o\u0308gitoru limaskesta ja suurendada mao soolhappe sekretsiooni."}, {"text_idx": "#000027", "text": "Kohv on kergelt diureetilise toimega vo\u0303ides suurendada uriini eritumist. Lihtne vo\u0303imalus vedelikupuuduse va\u0308hendamiseks, ja selle va\u0308ltimiseks, on piisavas koguses vee joomine."}, {"text_idx": "#000028", "text": "Nagu na\u0308ha, kohvil on mitmeid positiivseid ja ka negatiivseid toimeid. Tundes aga ennast, oma keha ja ja\u0308lgides mo\u0303istliku tarbimise po\u0303himo\u0303tteid, saad teha just enesele ko\u0303ige sobivamad valikud."}]